
2016 թվականի հունվարի 1-­ի համեմատ հանրապետության մշտական բնակչության թիվը նվազել է 12.5 հազարով՝ 2017 թվականի հունվարի 1­-ի դրությամբ կազմելով 2 մլն 986 հազար 100 մարդ, տեղեկանում ենք Ազգային վիճակագրական ծառայության տրամադրած տվյալներից:


Ընդ որում, հաշվետու ժամանակահատվածում նվազել է մարզերի բնակչության թիվը նվազել է, մինչդեռ, Երեւանի բնակչությունն ավելացել է 2100 մարդով: Ամենից շատ՝ 3.9 հազարականով, նվազել է Լոռու և Շիրակի մարզերի բնակչության թիվը։


Ինչ վերաբերում է Երևանին, ապա 12 վարչական շրջաններից 5­ում բնակչության թիվն ավելացել է, 4­ում՝ նվազել, 3­ում՝ մնացել անփոփոխ։ Ամենից շատ՝ 800 հոգով, ավելացել է Մալաթիա­Սեբաստիա վարչական շրջանի բնակչությունը և հասել 136.7 հազարի։ Նվազման առումով առաջատարն Արաբկիրն է, որտեղ բնակչության թիվը կրճատվել է 400-ով։
